רח"ט מחקר באמ"ן: "העיוורון הוא לא מחוסר. הוא מעודף... ראית כל כך הרבה דברים ולא הצלחת להבין מה אתה רואה"

תא"ל עמית סער, ראש חטיבת המחקר באגף המודיעין (רח"ט מחקר באמ"ן) בשבעה באוקטובר 2023, אומר כי כישלון המודיעין להתריע על מתקפת חמאס נובע מעודף מידע שגרם לאי יכולת להבין לאשורה את תמונת המודיעין.

להלן ציטוט מדברי תא"ל עמית סער בעניין זה בראיון לעמרי אסנהיים ששודר ב-12  בינואר 2023 בערוץ 11:

עמרי אסנהיים: קראת את "על העיוורון" של סאראמאגו?

תא"ל עמית סער: כן

עמרי אסנהיים: יש קשר בין מה שקורה בספר לבין מה שקרה לך?

תא"ל עמית סער: זה כאילו מפתה להגיד שכן, כי הרעיון הזה של העיוור שרואה, והרואים שלא רואים. זה יותר מורכב, כי העיוורון הוא לא מחוסר. הוא מעודף.

עמרי אסנהיים: תסביר

תא"ל עמית סער: זה לא שלא ראית משהו. ראית כל כך הרבה דברים ולא הצלחת להבין מה אתה רואה.